Båtsfjorden

For Båtsfjorden på Sørøya, se Båtsfjorden (Sørøya).
Båtsfjorden er en fjord på nordsiden av Varangerhalvøya i Båtsfjord kommune i Finnmark. Fjorden er 13 kilometer lang. Den har innløp mellom Seibåneset i vest og Rossmålen i øst, og går i sørlig, deretter sørvestlig retning inn til fjordbotnen.

Innerst i fjordbotnen ligger tettstedet Båtsfjord som er administrasjonssenter for Båtsfjord kommune. På østsiden ligger de mye besøkte hytte- og turområdene Skovika og Eikebergvika. På vestsiden ligger Skrovnesset med sin lykt og fugletitterskjul anlagt for å observere sjøfugler og ørner på andre siden av Olabukt.

Referanser 

Fjorder i Båtsfjord